श्री चैतन्य महाप्रभु का प्राकट्य महोत्सव 7 से
पाल बीसला मंदिर में 13 मार्च तक होंगे विभिन्न धार्मिक कार्यक्रम
सिटीरिपोर्टर|अजमेर
चैतन्यमहाप्रभु का प्राकट्योत्सव और फागोत्सव 7 से 13 मार्च तक मनाया जाएगा। पाल बीसला, विनय नगर कॉलोनी स्थित श्री चैतन्य महाप्रभु मंदिर में विभिन्न धार्मिक कार्यक्रमों का आयोजन किया जाएगा। ये सभी कार्यक्रम भक्तिशास्त्री चक्रधर प्रसाद ब्रह्मचारी महाराज और संघ के अध्यक्ष श्यामसुंदर दास अधिकारी का सानिध्य में होंगे
व्यवस्थापक हरे कृष्णदास ब्रह्मचारी ने बताया कि श्री चैतन्य प्रेम भक्ति संघ एवं श्री चैतन्य वेदांत समिति की आेर से प्राकट्य महामहोत्सव के दौरान प्रति दिन सुबह 5.30 बजे वंदना अष्टक पाठ, 8 बजे मंगला आरती, तुलसी परिक्रमा के बाद प्रभात फेरी, संकीर्तन भजन, 10 बजे शृंगार, 12 बजे भोग आरती, शाम 7.30 बजे संध्या आरती, प्रार्थना और प्रवचन होंगे। वहीं 7 मार्च को ध्वजारोहण एवं अधिवास संकीर्तन, 8 को आमलकी एकादशी उपवास, उदयास्त श्रीहरिनाम संकीर्तन, 9 को श्री गोविंद द्वादशी पूजन, 10 को विशेष वैष्णव गोष्ठी होगी। इसके बाद 11 मार्च को सुबह 10 से दोपहर 12 बजे तक संकीर्तन एवं वैष्णव सेवा श्री नारायण, शम्मी द्वारा निज निवास पर होगी। शाम 4 बजे श्री मन्महाप्रभु की नगर संकीर्तन शोभायात्रा निकाली जाएगी।
आगामी 12 मार्च को श्री मन्महाप्रभु का जन्मोत्सव, श्री गौर पूर्णिमा उपवास, फूलडोल, होली फागोत्सव उदयास्त श्री हरिनाम संकीर्तन, पुरुषसूक्त पाठ, महाभिषेक, महाआरती, महासंकीर्तन धर्म प्रवचन कार्यक्रम होंगे। 13 मार्च को श्री जगन्नाथ मिश्र आनंदोत्सव, बधाई गायन, श्री गीताजी एवं श्री प्रेम भक्ति चंद्रिका का सामूहिक पाठ, आरती दर्शन के साथ महोत्सव की पूर्णाहुति होगी।
hin_Deva hin_Deva hin_Deva hin_Deva hin_Deva hin_Deva